Werner Perathoner

Werner Perathoner (født 21. september 1967 i Brixen) er en italiensk tidligere alpinist.

Han tok sin første pallplassering i verdenscupen i 1988, en overraskende tredjeplass i utforrennet i Leukerbad. Etter dette var han mye plaget med skader, og kom ikke tilbake i verdenscupen før sesongen 1992/93. På slutten av sesongen oppnådde han to andreplasser i løpet av to døgn, i utforrennene på Kvitfjell.

i super-G-rennet på Kvitfjell i mars 1995 vant han sitt første verdenscuprenn, og fulgte opp sesongen etter ved å vinne super-G-rennet i Garmisch-Partenkirchen. Han oppnådde sin siste pallplassering i mars 1998, igjen i favorittløypene på Kvitfjell.

I de store mesterskapene vant han aldri noen medalje. Han ble nummer fem i super-G under OL 1994, og nummer sju i utfor under VM 1996 i Sierra Nevada. Han la opp etter sesongen 1997/98.

 Pallplasseringer i verdenscupen 
Dato  Sted  Disiplin  Plassering 23. januar 1988   Leukerbad  Utfor  3 19. mars 1993   Kvitfjell  Utfor  2 20. mars 1993   Kvitfjell  Utfor  2 22. desember 1993   Lech  Super-G  2 13. mars 1994   Whistler  Super-G  3 14. januar 1995   Kitzbühel  Utfor  3 10. mars 1995  Kvitfjell  Super-G  1 16. mars 1995   Bormio  Super-G  3 5. februar 1996  Garmisch-Partenkirchen  Super-G  1 21. februar 1997   Garmisch-Partenkirchen  Super-G  3 7. mars 1998   Kvitfjell  Utfor  2

 Referanser 

 Eksterne lenker 


Kategori:Italienske alpinister
Kategori:Deltakere for Italia under Vinter-OL 1994
Kategori:Alpinister under Vinter-OL 1994
Kategori:Deltakere for Italia under Vinter-OL 1998
Kategori:Alpinister under Vinter-OL 1998
Kategori:Personer fra Brixen